
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS

DĖL ATSAKINGŲ ASMENŲ PASKYRIMO

2012 m. sausio 23 d. Nr. AT- 93

Šakiai

Vadovaudamasis Lietuvos Respublikos finansų ministro 2011 m. balandžio 19 d. įsakymu Nr. 1K-152 „Dėl viešojo sektoriaus subjektų finansinių ataskaitų rinkinio konsolidavimo“ (Žin., 2011, Nr. 48-2310) 17.3. p., rajono savivaldybės tarybos 2009 m. sausio 22 d. sprendimu Nr. T-6 patvirtintų Savivaldybės administracijos nuostatų 23.2. p.:

1. S k i r i u  Biudžeto ir turto skyriaus vyresnįjį specialistą Vaclovą Laurinaitį konsoliduotųjų finansinių ataskaitų rinkinio stebėtoju viešojo sektoriaus apskaitos konsolidavimo ir ataskaitų konsolidavimo informacinėje sistemoje (toliau – VSAKIS).   

2. N u s t a t a u, jog konsoliduotųjų finansinių ataskaitų rinkinio stebėtojas atlieka šias funkcijas:

2.1. vykdo viešojo sektoriaus subjektų, priskirtų prie žemesnio konsolidavimo lygio jo viešojo sektoriaus subjekto grupėje, finansinių ataskaitų rinkinio ir eliminavimo duomenų arba konsoliduotųjų finansinių ataskaitų rinkinio duomenų apsaugos nuo keitimo funkciją VSAKIS;

2.2. vykdo apsaugos nuo viešojo sektoriaus subjektų, priskirtų prie žemesnio konsolidavimo lygio jo viešojo sektoriaus subjekto grupėje, finansinių ataskaitų rinkinio ir eliminavimo duomenų arba konsoliduotųjų finansinių ataskaitų rinkinio duomenų keitimo panaikinimo funkciją VSAKIS;

2.3. esant poreikiui, inicijuoja savo, kaip atsakingo asmens, ir (arba) visų viešojo sektoriaus subjektų, priskirtų prie žemesnio konsolidavimo lygio jo viešojo sektoriaus subjekto grupėje, atsakingų asmenų pakeitimą;

2.4. kontroliuoja menamo subjekto, už kurį yra atsakingas pagal konsolidavimo schemą, konsoliduotųjų finansinių ataskaitų rinkinio pildytojo ir visų viešojo sektoriaus subjektų, priskirtų prie žemesnio konsolidavimo lygio jo viešojo sektoriaus subjekto grupėje, atsakingų asmenų vykdomų konsolidavimo procedūrų atlikimą pagal konsolidavimo kalendorių;

2.5. konsultuoja viešojo sektoriaus subjektų, priskirtų prie žemesnio konsolidavimo lygio jo viešojo sektoriaus subjekto grupėje, atsakingus asmenis dėl konsolidavimo procedūrų atlikimo.

Direktorius                                          


              Juozas Puodžiukaitis

